Diari Oficial de la Generalitat Valenciana


Sumari del DOGV 6319, del 27-07-2010 (2010/8408)

RESOLUCIÓ de 21 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració subscrit entre el Ministeri de Sanitat i Política Social, l'Institut de Majors i Serveis Socials i la Generalitat, pel qual s'acorden actuacions vinculades amb l'atenció a la dependència en el marc previst en el Fons Especial de l'Estat per a la Dinamirzació de l'Economia i l'Ocupació regulat pel Reial Decret-Llei 9/2008, de 28 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6319

Data del DOGV
:   27-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8408


Data del document
:   21-07-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 21 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració subscrit entre el Ministeri de Sanitat i Política Social, l'Institut de Majors i Serveis Socials i la Generalitat, pel qual s'acorden actuacions vinculades amb l'atenció a la dependència en el marc previst en el Fons Especial de l'Estat per a la Dinamirzació de l'Economia i l'Ocupació regulat pel Reial Decret-Llei 9/2008, de 28 de novembre. [2010/8408]  
El Ministeri de Sanitat i Política Social, l'Institut de Majors i Servicis Socials i la Generalitat han subscrit, després de la tramitació prèvia reglamentària, el 25 de juny de 2010, l'addenda al conveni de col·laboració subscrit entre el Ministeri de Sanitat i Política Social, l'Institut de Majors i Servicis Socials i la Generalitat, pel qual s'acorden actuacions vinculades amb l'atenció a la dependència en el marc del que preveu el Fons Especial de l'Estat per a la Dinamització de l'Economía i l'Ocupació regulat per Reial Decret Llei 9/2008, de 28 de novembre.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1036/2010, i que figura com a annex d'esta resolució.  
València, 21 de juliol de 2010.- La directora general del Secretariat del Consell: Mª Teresa Lleó Alonso.  
Addenda al conveni de col·laboració entre el Ministeri de Sanitat i Política Social, l'Institut de Majors i Serveis Socials i la Comunitat Valenciana, pel qual s'acorden actuacions vinculades amb l'atenció a la dependència en el marc del que preveu el fons especial de l'estat per a la dinamització de l'economia i l'ocupació regulat per reial decret llei 9/2008, de 28 de novembre  
Madrid, 25 de juny de 2010  
Reunides  
D'una part, Trinidad Jiménez García-Herrera, ministra de Sanitat i Política Social, nomenada per Reial Decret 559/2009, de 7 d'abril (BOE extraordinari número 85, de 07.04.2009), en nom i representació de l'administració General de l'Estat, en virtut del que preveu la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
D'una altra part, Purificación Causapié Lopesino, directora general de l'Institut de Majors i Serveis Socials (IMSERSO), nomenada per Reial Decret 22/2010, de 8 de gener (BOE número 8, de 09.01.2010), en nom i representació de l'IMSERSO, de conformitat amb el que disposa l'article 6.1 de la mencionada Llei 30/1992, de 26 de novembre.  
I, d'una altra part, Angélica Such Ronda, consellera de Benestar Social, nomenada per Decret 13/2009, de 27 d'agost, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 6090, de 29.08.2009), en nom i representació de la Comunitat Valenciana, autoritzada per Acord del Consell de data 25 de juny de 2010, de conformitat amb el que establix l'apartat f de l'article 17 de la Llei 5/1983, de 30 de desembre, del Consell.  
Les parts intervenen en nom i representació de les seues respectives Administracions Públiques, en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que en ell es contenen, i a este efecte,  
Exposen  
I. Amb data 27 de març de 2009 es va procedir a la subscripció del Conveni de col·laboració entre l'administració General de l'Estat, l'IMSERSO i la Comunitat Valenciana, pel qual s'acorden actuacions vinculades amb l'atenció a la dependència en el marc del que preveu el Fons Especial de l'Estat per a la Dinamització de l'Economia i l'Ocupació regulat per Reial Decret Llei 9/2008, de 28 de novembre,  
II. En la clàusula huitena de l'esmentat text s'arreplegava que «En el supòsit d'execució d'obres podrà prorrogar-se el termini fins a un període màxim de sis mesos, de mutu acord per ambdós parts, quan incidències no imputables a la comunitat autònoma hagen retardat l'execució de les inversions. En este cas, la justificació haurà de presentar-se dins el mes següent a la conclusió de l'esmentada pròrroga.»  
III. El Reial Decret Llei 5/2010, de 31 de març, amplia la vigència de determinades mesures econòmiques de caràcter temporal, considerant oportú ampliar el termini de pròrroga en l'execució de les obres previstes en el Reial Decret Llei 9/2008 des del màxim dels sis mesos inicialment previstos fins a dotze mesos.  
Així en l'esmentat text legal establix «Article 4. Pròrroga de l'acreditació d'inversions i finalització d'obres del Fons Estatal d'Inversió Local 2009».  
Es modifica l'apartat 1 de l'article 7 del Reial Decret Llei 9/2008, de 28 de novembre, pel qual es crea un Fons Estatal d'Inversió Local i un Fons Especial de l'Estat per a la Dinamització de l'Economia i l'Ocupació i s'aproven crèdits extraordinaris per a atendre el seu finançament que queda redactat en els termes següents:  
«1. Els Ajuntaments hauran d'acreditar la realització de les inversions i la finalització de les obres durant el primer trimestre de 2010, sense perjudici que la Direcció General de Cooperació Local, a sol·licitud raonada i degudament motivada de l'ajuntament, puga atorgar una pròrroga que no podrà excedir de dotze mesos quan incidències no imputables a l'administració contractant sorgides en l'execució del contracte l'hagen retardada. En este cas, la justificació haurà de presentar-se dins el mes següent a la conclusió de l'esmentada pròrroga. En el cas d'incompliment d'estos terminis caldrà ajustar-se al que preveu l'article 10.»  
Per tot el que s'ha exposat més amunt, el Ministeri de Sanitat i Política Social, en representació de l'administració General de l'Estat, l'IMSERSO i Conselleria de Benestar Social en representació de l'administració de la Comunitat Valenciana, acorden subscriure la següent  
Addenda  
S'acorda procedir a l'ampliació del termini de pròrroga previst en la clàusula huitena del Conveni de col·laboració, subscrit amb data 27 de març de 2009, entre l'administració General de l'Estat, l'IMSERSO i la Comunitat Valenciana pel qual s'acorden actuacions vinculades amb l'atenció a la dependència en el marc del que preveu el Fons Especial de l'Estat per a la Dinamització de l'Economia i l'Ocupació regulat per Reial Decret Llei 9/2008, de 28 de novembre, de 6 a 12 mesos.  
En prova de conformitat, firmen la present addenda per triplicat exemplar, quedant-se'n un en poder de cada part, al lloc i amb la data abans indicats.  
Pel Ministeri de Sanitat i Política Social  
Trinidad Jiménez García-Herrera  
Ministra de Sanitat i Política Social   
Per l'Institut de Majors i Serveis Socials  
Purificación Causapié Lopesino  
Directora general de l'IMSERSO  
Per la Comunitat Valenciana  
Angélica Such Ronda  
Consellera de Benestar Social